**POROČILO O IZVAJANJU EKO NAČRTA IN REZULTATIH**

 **ZA ŠOL. L. 2014/15**

**SGTŠ Radovljica**

**Zadani cilji:**

1. Varčevanje z električno energijo in plinom

2. Uporaba javnih prevoznih sredstev, kadar je to izvedljivo

3. Zmanjšati količino odpadkov

4. Ločeno zbiranje odpadkov

**Rezultat:**

Ad.1) pri varčevanju z elektriko nismo bili nič bolj uspešni kot v lanskem letu, pri porabi plina pa smo privarčevali cca. 2000 eur (tu so seveda prisotni objektivni dejavniki…).

Ad.2) izvedli smo projektni teden v Ljubljani, vožnja z vlakom namesto z naročenim avtobusom.

Nekatere dejavnosti smo izvedli v okolici šole, namesto da bi najeli avtobus in se odpeljali drugam (zato nič manj kvalitetno).

Ad.3) količine odpadkov nam ni uspelo bistveno zmanjšati.

Ad. 4) tu smo še naprej uspešni.

**Izvajanje aktivnosti**

Najprej smo imeli sestanek z vodjo šolske kuhinje, učitelji strokovnih predmetov, EKOfrendi, ravnateljico in koordinatorico projekta. Pregledali smo stanje in si zastavili realne cilje.

Izvajali smo vse aktivnosti, ki smo jih določili na uvodnem sestanku in so tudi navedene v EKO načrtu.

Naša osnovna aktivnost je bila ozaveščanje dijakovpreko celega šol. leta.

* ozaveščanje preko učiteljev (razredne ure, pri rednem pouku, pri praktičnem pouku, dežuranje v jedilnici…),
* ozaveščanje preko EKOfrendov (ankete, plakati, delavnice ob dnevih dejavnosti…)
* seznanitev vseh dijakov in zaposlenih z EKOnačrtom,
* namestitev senzorjev za luči,
* menjava gorilca pri peči,
* namestitev programa za upravljanje peči na daljavo,
* vzgoja dijakov za odgovorno ravnanje (ugašanje luči, hitro prezračevanje učilnic, proizvajati čim manj odpadkov…),
* sodelovanje s čistilkami,
* ločeno zbiranje odpadkov,
* namestitev nalepk kampanje Pozor(!)ni za okolje na primerna mesta,
* razna predavanja in delavnice na temo varovanja okolja,
* izvedba EKOdneva,
* urejanje EKOpanoja.

V projektu smo sodelovali vsi zaposleni in dijaki naše šole, vsak po svojih zmožnostih.

Težko je bilo slediti porabi papirnatih brisač…nismo dobili podatkov, menjal se je čistilni servis, tako da to za nas ostaja nerealiziran cilj, kajti še vedno se porabi preveč papirnatih brisač!!

Želeli smo zmanjšati tudi količino plastičnih lončkov pri kavomatu (učitelji), pa so nam vmes zamenjali avtomat za kavo…nima opcije, da bi podstavil svojo skodelico.

Ekonalepke smo namestili po učilnicah in toaletnih prostorih. Dijaki so jih opazili, kar je dober znak…vendar količina zavrženih papirnatih brisač je še vedno prevelika.

Veliko smo se z dijaki pogovarjali na to temo in se še bomo.

 **Ocena uspešnosti**

Zadane cilje smo delno dosegli.

1. Pri varčevanju z električno energijo (primerjava položnic od jan. do marca 2014 in istim obdobjem 2015) smo praktično na istem (razlika manj od 100 eur za omenjeno obdobje).

Pri varčevanju s plinom smo dosegli cilj, vendar bo to prihranek na dolgi rok, saj smo imeli letos strošek z investicijo. Primerjali smo stroške od jan. do marca 2014 in istim obdobjem 2015 in privarčevali cca. 2000 eur.

2. Uporaba javnih prevoznih sredstev; tu smo zadane cilje uresničili.

3. Zmanjšati količino odpadkov (papirnatih brisač in plastičnih lončkov); tu nismo bili uspešni (razlogi navedeni zgoraj).

4. Ločeno zbiranje odpadkov; uspešni (večkratno pregledovanje košev).

Radovljica, 18. 4. 2015 Nataša Šetina